Užúvanie progastanelle 200 mg a fluomizine
Som v 32. Tyzdni tehotenstva beriem profestanelle 200 mg vaginalne 1x denne do posvy. Zistili mi ale kultivaciou ecoli a predpisali fluomizine moze sa brat v jeden den do posvy aj jedno aj druhe s nejakym par hodinovym odstupom je to v poriadku? nemoze sa znizit ucinok niektoreho s liekov?
Dobrý deň,
Ďakujeme za vašu otázku. Medzi liekmi Progestanelle a Fluomizin neboli pozorované žiadne vzájomné interakcie (vzájomné ovplyvňovanie účinku), a preto je ich súčasné užívanie bezpečné.
Výrobca lieku Progestanelle uvádza, že liek je určený len na perorálne použitie. Na základe vykonaných klinických štúdií výrobca deklaruje jeho kvalitu, bezpečnosť a účinnosť len pri tomto type užívania. Prípadné ovplyvnenie jeho účinku iným liekom pri vaginálnom podaní nemuselo byť preto pozorované. Je mi však známe, že ho gynekológovia odporúčajú na vaginálne použitie v odôvodnených prípadoch pravdepodobne na základe pozitívnych skúsenosti.
Na základe vyššie uvedených informácii je jednou z možností to, že počas liečby liekom Fluomizin budete užívať liek Progestanelle perorálne. Ak by však bolo nevyhnutné vaginálne podanie oboch liekov, odporúčam dodržať časový odstup aspoň 12 hodín (Progestanelle ráno, Fluomizin večer). V každom prípade vám však odporúčam kontaktovať vášho gynekológa a postup liečby s ním konzultovať.
Prajem pekný zvyšok dňa.
S pozdravom
Mgr. Tamara Jakúbeková